APÁCZAI KERETTANTERVCSALÁD

MŰVÉSZETEK

DRÁMA ÉS TÁNC

1–8. osztály

GYŐR, 2004

ALAPELVEK, CÉLOK 
1. évfolyam
A tantárgy célja a felszabadult örömet nyújtó játéklehetőség megteremtése, mely során a gyakorlatok és játékok keretében lehetőséget kell biztosítani a tanulók saját teljesítményükhöz képesti optimális haladáshoz. Az egész osztályos és a kiscsoportos játékok és gyakorlatok sora mind az egyén különféle megnyilvánulását igényli, mely az iskolába lépő gyermekek önbizalmának növelését eredményezheti.

2. évfolyam
A játékélmény megteremtésén túl a második évfolyamon már a játékokban és gyakorlatokban való tudatosabb részvétel, azaz a játék egy magasabb szintű befogadása, és az ennek megfelelő tanulói megnyilatkozás a cél. Ennek érdekében új gyakorlattípus kerül be a témakörök közé: amely a koncentráció, a figyelemösszpontosítás fejlesztésére irányul, valamint a színházi formanyelv elemeinek bevezetése is megjelenik, mint a tárgy egyik legfontosabb fejlesztési területe.
3. évfolyam
A tevékenységközpontúság mellett a harmadik évfolyamon már fontos cél az ismeretek megszerzése is – versek, novellák, népi játékok szabályai, szövegei, dallamai –, még akkor is, ha mindez játékokon és gyakorlatokon keresztül történik. 

4. évfolyam
A tárgy célja ezen az évfolyamon a korábbi ismeretek, tevékenységek szintetizálása, azaz újrateremtés egy magasabb szinten. A játékok szabályai gyarapodnak és bonyolultabbá válnak, ugyanakkor az ismeretek is bővülnek, és még az alkalmazási feltételek is nehezebbek. Itt már gyakori a páros tevékenység, ami elmélyültebb munkát tesz lehetővé, és mint megnyilatkozási, bemutatkozási lehetőség, még nagyobb kihívást jelent, mint a korábbi formák. 

5. évfolyam
Ezen az évfolyamon valamennyi gyakorlat kapcsán a színház és színházi kifejezéssel való közvetlen kapcsolat kimutatása és ennek tudatosítása a cél, ugyanakkor még mindig fontos a játékélmény maga, és a játékban való közreműködés alapján a reális önértékelés feltételeinek megteremtése, valamint a magasabb óraszám adta lehetőséggel az intenzívebb fejlesztési hatás elérése.
6. évfolyam
Itt vesznek részt először a tanulók komplex drámaórán, melynek célja egy olyan jellegű együttműködés, melyben a tanulók érzelmi, szellemi és fizikai értelemben is megtapasztalhatják a nagyon intenzív részvétel – jelenlét – élményét, mely minden dramatikus megnyilatkozás egyik legfontosabb eleme. 

7. évfolyam
A tantárgy célja a gyakorlatokban, játékokban való élményt nyújtó, koncentrált és  proaktív részvételen túl az önálló és csoportos alkotási folyamatban való részvétel adta fejlesztési lehetőség megteremtése.

8. évfolyam
Ezen az évfolyamon a komplexitás adta lehetőség kihasználása a cél. Ugyanis a tanulók már rendelkeznek az ehhez szükséges színházi, dramaturgiai ismeretek alapjaival, a színházi mozgás több elemével, a különféle megnyilatkozások formai és stiláris különbségeinek ismeretével, elemzési képességgel. 

Ajánlás a tanterv felhasználására
	A művészetek műveltségi területen belül a Dráma és Tánchoz önálló tantárgyat nem rendel a tanterv. A tantervi modul egységét, komplexitását és sokszínűségét javasolja megőrizni úgy, hogy ajánlja a tartalom évfolyamonkénti, a művészetek műveltségi területbe sorolt tantárgyak tanóráinak rendjébe beépíteni. 
Így 1–4. évfolyamon elsősorban a magyar nyelv és irodalom és az ének-zene, 5–8. évfolyamon ugyancsak a magyar nyelv és irodalom, az ének-zene és kisebb arányban, 8. osztályban a média tantárgy keretébe is. 
A tantárgyi anyag felhasználásának főbb céljai: 
	– a gyermekkori társas kapcsolatok megismerése, azokban való eligazodás és az együttműködés képességének kialakítása fejlesztése,
	– a társas kapcsolatok gyakorlása különböző élethelyzetekben,
	– az ember érzelemvilága megismerésének elősegítése, az érzelem kifejezés különböző módjainak gyakorlása, ismert és spontán helyzetekben egyaránt,
	– a szöveg mögötti vagy szöveg nélküli kommunikációs lehetőségek, formák meg- és felismerése, megértése, megtanulása (pl. testbeszéd, egyéb metakommunikációs jelrendszer stb.),
	– művészeti alkotások (pl. színházi darab), táncformák, táncfajták megismerése, jelentéshordozó és érzelemközvetítő szerepük megértése, elfogadása stb. 

Ajánljuk a tartalom és a tananyag egyes fentiekben jelzett tantárgyak tanmenetébe történő beépítését a megjelölt órakeret rugalmas alkalmazásával. 

1. évfolyam
ALAPELVEK, CÉLOK 
Éves óraszám: 10 óra 
TÉMAKÖRÖK, TARTALMAK 	TANULÓI TEVÉKENYSÉG 	
Állatmozgások, hangok, mozgástempók, cirkuszi foglalkozások utánzása.
(2 óra) 	Állatmozgások, állathangok utánzása az egész osztály által, valamint kis csoportokban különböző hangulatú állatseregek megjelenítése (dühödt oroszlánok, békésen kapirgáló tyúkok, menekülő őzek, lustán pihengető majmok stb.). Mozgástempók megjelenítése az egész osztállyal (sétálás, ballagás, botorkálás, sietés, rohanás, kocogás, szaladás, futás stb.). Foglalkozások megjelenítése, kis csoportokban cirkusz bemutatása (a bohóc, a légtornász, a bűvész, a zsonglőr, a kötéltáncos, az idomár stb. mozgásának utánzásával). 	
Fantáziajátékok kislabdával. (1 óra) 	A kislabda nem labdaként történő használata az egész osztállyal, a gyerekek ötletei alapján, improvizációra épülve. (Miként kellene kézbe venni és használni, ha a labda nem labda, hanem kavics, hógolyó, szilvásgombóc stb. lenne?) 	
Stílus- és ritmusjáték közösen ismert gyermekdalra. (2 óra) 	Közösen ismert gyermekdal éneklése az egész osztállyal különféle stílusban (mint egy gyerekkórus, mint egy operakórus, mint egy kuruttyoló békasereg stb.). Az egész osztály közös éneklése, hozzá tapssal a ritmus követése, majd ritmusra járás (pl.: mindenki előrelép, majd hátralép négyet, vagy egyet jobbra, egyet balra stb.). Kis csoportokban a már megjelenített stílusok megismétlése, ritmikus mozgással (koreográfiával) összekapcsolva és bemutatva. 	
Egyszerű magatartásformák felismerése, megjelenítése. (1 óra) 	Tamkó Sirató Károly Pávián című versének megismerése. Ennek alapján a Terembura nevű pávián magatartásának, jellemének meghatározása az egész osztály által. A pávián elképzelése és megjelenítése kis csoportokban hétköznapi helyzetekben. (Hogyan játszik a testvérével? Hogy viselkedik a buszon? Mit csinál az órák közötti szünetben?) Vajon mitől lett ilyen ez a pávián? Kiscsoportos jelenetek kitalálása és bemutatása. 	
Tablók, jelenetek improvizálása. (2 óra) 	Közösen állóképek (tablók) bemutatása különféle címekkel. (Elmarad a nyári szünet! Új fiú jön az osztályba.) Kiscsoportos tablók bemutatása különféle címekkel. (Vidáman labdázó gyerekek. A labdát elvette egy nagy fiú és kilyukasztotta.) Kiscsoportos rögtönzéses jelenet egy-egy szereplő lecserélésével. (Pl.: Egy család tagjai a jelenet szereplői: apa, anya, nagyfiú, középső fiú, kislány. Reggel otthon, ébredés után, vasárnap. A jelenetet a tanító időnként megállítja, és lecserél egy-egy szereplőt, helyette más folytatja tovább a játékot.) 	

A TOVÁBBFEJLESZTÉS ALAPJAI: 
– Aktív, kreatív részvétel a közös játékban.

2. évfolyam
ALAPELVEK, CÉLOK 
Éves óraszám: 12 óra 
TÉMAKÖRÖK, TARTALMAK 	TANULÓI TEVÉKENYSÉG 	
Memória- és 	Kiszámoló megismerése (pl.: Antanténusz vagy Lementem a pincébe stb. 
népköltések) közösen. 
A megismert kiszámoló kísérése tapssal közösen (pl.: taps minden második 
szótagra vagy taps minden szó első szótagjára stb.). 
A megismert kiszámoló közös elmondása különféle szabályokkal (pl.: minden a hang helyett dobbantás, minden e hang helyett csettintés stb.). 
Közösen ismert népi gyermekjátékok eljátszása (pl.: Lánc, lánc, eszterlánc 
vagy Bújj bújj, zöld ág, vagy Elvesztettem zsebkendőmet, vagy Ne nézz hátra jön a farkas.) 	
koncentrációfejlesztés 		
kiszámoló tanulásával, 		
illetve népi játékok 		
megismerése és azok 		
újrateremtése. 		
(3 óra) 		

A főhős és a szereplők megkülönböztetése egy mese alapján. (3 óra) 	Új szabály kitalálása és annak alapján a játék újrajátszása. A mese közös megismerése (pl.: A csillagszemű juhász – népmese). 
A mese helyszíneinek sorba vétele közösen. A mese szereplőinek sorba vétele közösen. 
A mese főhősének kiválasztása és a választás indoklása, azaz mi különbözteti meg a főhőst a többi szereplőtől? 
Kiscsoportos jelenetek kitalálása és bemutatása arról, vajon a juhászlegény miért nem volt hajlandó azt mondani a királynak: „Adj Isten egészségére!” 	

		
		
Síkbáb készítése sablonok alapján, bábjelenetek improvizálása. 
(1 óra) 	Síkbábok készítése különböző sablonok (figurák) alapján az egész osztály 	
	részvételével. 	
	Kiscsoportok által rövid jelenetek kitalálása és bemutatása a bábok használatával	
	. 	
	Páros jelenetek kitalálása és bemutatása a bábok használatával. 	

TÉMAKÖRÖK, TARTALMAK 	TANULÓI TEVÉKENYSÉG 	
Vers befogadását 
segítő játékok, gyakorlatok, és az érzékelés 
fejlesztése. (3 óra) 	A vers közös megismerése (pl.: József Attila: Altató) 
Közös megbeszélés. (Ki a vers hőse? Ki kérleli versszakonként, hogy aludjon el? Miért? Mi mindennel győzködi?)
Fantáziajáték az egész osztály által. (Lehunyja mindenki a szemét néhány percre, majd a hallott hangok, zörejek felidézése. Lehunyja mindenki a szemét néhány percre, majd azon hangok, illatok, anyagok felidézése, ami ki-ki esti elalvását jellemzi.) 
Egyéni beszámolók különös álmokról. 
Kiscsoportos jelenet kitalálása és megjelenítése egy-egy álomról. 	

		
		
A színházi előadás. 	Gyermekeknek szóló színházi, bábszínházi előadás közös megtekintése. 	
(2 óra) 	Beszélgetés az előadásról (pl.: cím és történet kapcsolata, szereplők, hely-	
	szín, történet, kellékek, díszlet, jelmez, indítás, befejezés, legemlékezetesebb	
	pillanat stb.). 	

A TOVÁBBFEJLESZTÉS ALAPJAI: 
	– Aktív, kreatív részvétel. 
	– Kiszámolók, népi játékok ismerete. 
	– A főhős és a szereplő közötti különbség meghatározása. 
	– Az elsajátított színházi formanyelvek alkalmazása. 

3. évfolyam
ALAPELVEK, CÉLOK 
Éves óraszám: 14 óra 
TÉMAKÖRÖK, TARTALMAK 	TANULÓI TEVÉKENYSÉG 	
Tájékozódás a térben 	Tájékozódás bekötött szemmel a társak hangjának segítségével. (Erre csörög	
emberi hangok és tár-	a dió.) 	
gyak által adott han-	Tájékozódás bekötött szemmel egy társ hangjának a segítségével. 	
gok alapján. (2 óra) 	(Egy bekötött szemű játékos megkeresi társát, aki egy-két hangot ad neki segítségül.) 	
	Tájékozódás bekötött szemmel bármilyen hang segítségével. (Előző forma, 	
	de a keresést egy papír zörgése, egy tollkupak leesése, egy dobütés, azaz 	
	egy tárgy által előidézett hang segíti.) 	
	Társ felismerése bekötött szemmel tapintás segítségével. 	
	Testrészek megérintése párokban, egymással szemben állva, bekötött 	
	szemmel. (Fül, orr, haj, váll stb.) 	
Népi gyermekjátékok, 	Népi játékok és táncos alaplépések közös megismerése. (Szőlőpásztor, 	
táncos alaplépések. 	Kerek a káposzta, Fuss a házba, Labdaütögető, Sótörés vagy Harangozó-	
(3 óra) 	játék.) 	

TÉMAKÖRÖK, TARTALMAK 	TANULÓI TEVÉKENYSÉG 	
Ritmus-, hang- és beszédgyakorlatok koncentráció- és memóriafejlesztő gyakorlatokkal kombinálva. 	Közös verstanulás. (Pl.: Weöres Sándor: Éren-nádon, Szabó Lőrinc: Nyár, Kányádi Sándor: Somvirággal, kakukkfűvel.) A vers elmondása úgy, hogy egy-egy szót egy-egy játékos mond a ritmus megtartásával. A vers elmondása kánonban. 	
(3 óra) 	A vers elmondása némán – ki nem ejtett – és hangosan kiejtett szavak váltakozásával. 	
	A vers elmondása tapssal kísérve. A vers elmondása hangosan kimondott sorok és ki nem mondott, de tapssal végigkövetett sorokkal. A vers elmondása légzőgyakorlatként. 	
Közösen ismert törté-	Novella vagy mese közös megismerése. (Pl.: Janikovszky Éva: Velem mindig történik valami című novellája.)
Közös megbeszélés: Kik a szereplők? Hol történik a cselekmény? Mi történik? 
Közös megbeszélés arról, hogy melyik az öt pillanat, amelyik a legfontosabb a történetben, majd ezen pillanatok megmutatása állóképben; egy-egy képen szereplő figura gondolatának megszólaltatása. 
Közös megbeszélés arról, hogy mi az a szituáció, ami kiváltotta magát a 
történetet. (A Janikovszky - novella példáján: Miért mondta a tanító néni azt, 
hogy „eleven fiú”? Ez mit jelenthet?) 
Kis csoportok által kitalált és bemutatott jelenet, amiben bemutatnak a 
résztvevők egy-egy olyan helyzetet, ami azt bizonyítja, hogy egy fiú „eleven”, és amelyben egy-egy kelléket használhatnak (füzet, toll, könyv, labda, táska stb.). 
Közös megbeszélés a jelenetekről. (Hogyan kezdődött? Mi volt a vége? 
Kik voltak a szereplői? Hol játszódott a történet? Miről szólt a történet? Mi 
volt a csúcspontja vagy fordulópontja?)	
net dramatizálása, és 		
néhány színházi formai		
elem megfigyeltetése		
 tudatosítása és 		
alkalmazása. (4 óra) 		

		

		

		
		
A színházi előadás. 	Gyermekeknek szóló színházi, bábszínházi előadás közös megtekintése. 	
(2 óra) 	Beszélgetés az előadásról (pl.: cím és történet kapcsolata, szereplők, hely-	
	szín, történet, kellékek, díszlet, jelmez, indítás, befejezés, a legemlékezetesebb	
	pillanat stb.). 	

A TOVÁBBFEJLESZTÉS ALAPJAI: 
	– Aktív, kreatív részvétel, együttműködési képesség. 
	– Népi játékok ismerete. 
	– A közösen megtanult versek ismerete. 
	– Közösen dramatizált novella vagy mese cselekményének ismerete. 
	– Az elsajátított színházi formanyelvek alkalmazása. 

4. évfolyam
ALAPELVEK, CÉLOK 

Éves óraszám: 15 óra 
TÉMAKÖRÖK, TARTALMAK 	TANULÓI TEVÉKENYSÉG 	
Improvizációs gyakorlatok egész osztály, kis csoportok, párok 
és egyedüli szereplők 
bemutatásával.
(4 óra) 	Sportjátékok a képzeletben az osztály közreműködésével (labdarúgás, kézi
labda, kosárlabda stb.). 
Sportjátékok a képzeletben, kis csoportokban (úszás, kocogás, távgyalog-
lás, váltófutás stb.). 
Sportjátékok a képzeletben, párokban (tollaslabda, tenisz, pingpong, sakk stb.). Forró homokon, mély hóban, csúszós jégen való járás megmutatása, egyen-
ként, némán. 
Forró homokon, mély hóban, csúszós jégen való járás megmutatása párban 
úgy, hogy a pár egyik tagja némán bemutatja, miként megy végig (pl. a csúszós jégen), míg a pár másik tagja egyes szám első személyben, mintha ő csúszkálna a jégen, elmondja, mi mindent gondolhat a csúszkáló társa. 
Közös megbeszélés a látott rögtönzésekről. 	

		

		
Fantáziafejlesztő gyakorlatok	Közös mozgásgyakorlat zenére, melyben a résztvevők a tenyerükön tartva 
nyújtott karral egy-egy lapot állandóan mozgásban tartanak, szabadon irányítva a térben (pl.: valamilyen gyors vagy váltakozó tempójú klasszikus zene). 
Közös mozgásgyakorlat zenére, melyben a résztvevők az előző gyakorlathoz hasonlóan szabadon mozognak a térben, de már csak egy lap használatával, amit folyton átadnak a szembejövőnek. 
Közös mozgásgyakorlat, melyben a játszóknál nincs lap, de elképzelik, 
mintha lenne, és vinnék a tenyerükön. 
Közös mozgásgyakorlat, melyben a résztvevők elképzelik, hogy csak egy 
lap van, melyet átadnak a szembejövőnek. 
Közös mozgásgyakorlat, melyben a résztvevők azt képzelik el, hogy a képzeletbeli lap nem csak egy lap, hanem egy nagyon fontos levél, amelyben 
örömhírről értesítenek valakit, és azt gyorsan kézbesíteni kell. 
Közös mozgásgyakorlat, melyben a résztvevők azt képzelik el, hogy a képzeletbeli lap nem csak egy lap, hanem egy nagyon fontos levél, amelyben 
hadüzenet van, és azt gyorsan kézbesíteni kell, de kézbesítő ezt nem szívesen teszi (stb.). 
Páros néma és kellék nélküli jelenetek, amelyben a szereplők bemutatják, 
mivel ajándékoznák meg egymást. 	
mozgással 		
összekapcsolva. 		
Elképzelt tárgyak.
(2 óra) 		

		

		

		

		

Ritmus-, hang- és beszédgyakorlatok	Közös szósorozatok teremtése (pl.: 6 szín; 6 gyümölcsnév, 6 állatnév stb.). 	
koncentráció	A szósorozat elmondása úgy, hogy egy-egy szót egy-egy játékos mond a 	
- és memóriafejlesztő	ritmus megtartásával. Aki téveszt, kiesik. 	
gyakorlatokkal	A szósorozat elmondása többszólamú kánonban. 	
kombinálva. 	A szósorozat elmondása némán – ki nem ejtett – és hangosan kiejtett sza-	
(3 óra) 	vak váltakozásával. 	
	A szósorozat elmondása légzőgyakorlatként. 	
	A szósorozat elmondása szavanként, mindig egy-egy új stílusban. 	

TÉMAKÖRÖK, TARTALMAK 	TANULÓI TEVÉKENYSÉG 	
Húsvéti népszokások, 	Néhány locsolóvers közös megtanulása. 	
hagyományok. (1 óra) 	Közös megbeszélés keretében húsvéti szokások felelevenítése. Szokások régen és ma, összehasonlítás. 	
	Kiscsoportos jelenetek, melyek arról szólnak, hogy a Földre érkezik egy 	
	űrlény, aki éppen egy magyar faluban ér földet, ahol azt látja, hogy fiatalok 	
	a domboldalon tojásokat gurítanak, a legények vízzel teli vödörrel locsolják	
	a leányokat, az idősek sonkával, tojással, kaláccsal kínálják őket. A jelenetekben	
	az űrlénynek el kell mondani, mindez miért történik. 	
Közösen ismert történet dramatizálása, és 
néhány színházi formai elem megfigyeltetése, tudatosítása és 
alkalmazása. (3 óra) 	Novella vagy mese közös megismerése (pl.: Mátyás király meg az igaz-
mondó juhász). 
Közös megbeszélés: Kik a szereplők? Hol történik a cselekmény? Mi történik? 
Közös megbeszélés arról, hogy melyik az öt pillanat, amelyik a legfontosabb a történetben, majd ezen pillanatok megmutatása állóképben, egy-egy 
képen szereplő figura gondolatának megszólaltatása. Közös megbeszélés arról, hogy mi az a szituáció, helyzet, ami kiváltotta magát a történetet. 
Kis csoportos jelenetek kitalálása arról, hogy a játszók életében milyen hasonló helyzetek fordulhattak elő a hazugság bevallásáról, és azok bemutatása. 
Közös megbeszélés a jelenetekről. (Hogyan kezdődött? Mi volt a vége? 
Kik voltak a szereplői? Hol játszódott a történet? Miről szólt a történet? Mi 
volt a csúcspontja vagy fordulópontja?) 	

		

		
A színházi előadás. 	Gyermekeknek szóló színházi, bábszínházi előadás közös megtekintése. 
Beszélgetés az előadásról (pl.: cím és történet kapcsolata, szereplők, helyszín, történet, kellékek, díszlet, jelmez, indítás, befejezés, a legemlékezetesebb pillanat, a szereplők jelleme, viszonyuk egymáshoz stb.). 	
(2 óra) 		

A TOVÁBBHALADÁS FELTÉTELEI: 
	– Aktív, kreatív részvétel, együttműködési képesség. 
	– A húsvéti népszokások felelevenítése, egy-két locsolóvers ismerete. 
	– A közösen dramatizált novella vagy mese cselekményének ismerete. 
	– Az elsajátított színházi formanyelvek tudatos alkalmazása. 

5. évfolyam
ALAPELVEK, CÉLOK 
Éves óraszám: 15 óra 
TÉMAKÖRÖK, TARTALMAK 	TANULÓI TEVÉKENYSÉG 	
Beszédkézség, kommunikációs képesség és a koncentráció fejlesztése. (3 óra) 	Közös számsorolás 1–100. a ritmus és különböző szabályok megtartása mellett. (Pl.: Minden ötösre végződő és öttel osztható szám helyett taps.) Légzőgyakorlat számsorral. Páros jelenetek, melyben a párok összevesznek egymással úgy, hogy csak számokat mondanak egymásnak 1–20. Páros jelenetek előre megadott címmel, ismét számok kiejtésével. (Pl.: Te felelsz! Megtanítalak horgászni!) 	
A bizalom fejlesztése, a társismeret mélyítése. (2 óra) 	Arccal a társ tenyerének követése kb. 10 cm-nyi távolság megtartásával. Tekintettartás mozgás közben, párokban. Vállérintő játék. Tükörjáték párokban. Sziámi ikerként való folyamatos mozgás párokban. Szinkronjáték párokban. Kis csoportokban (10-12 fő) szoros kör alkotása, melyben a középen csukott szemmel álló játékost döntögetik. 	
A görög mitológiai történetek feldolgozási lehetőségei dramatikus formákkal.
(1 óra) 	Kis csoportos tablók készítése egy-egy ismert görög mítosz fontos pillanatáról, melyből hiányzik a főhős. Az előbbi jelenetek hősei közül egyhez szertartás (ima, tánc, fohász) kitalálása és bemutatása kis csoportokban. Kis csoportokban új isten kitalálása és bemutatása. Az előbb kitalált istenek közül egy kiválasztása és részletes bemutatása kis csoportokban (múltja, csodatétele, papjai, papnői). 	
Mozgássor létrehozása alapvető mozgáselemekkel. (2 óra) 	Felemelő fogó az egész osztály bevonásával. A felsőtest részeinek lassú leolvadása, elernyesztése. Kinyújtóztatott testről a karok, majd a lábak váratlan, rövid elernyesztése. A kar részeinek külön-külön mozgatása. Mellkasvezetéses futás, karvezetéses futás, futás tartáskiemeléssel. Fázismozgások. 	
A János vitéz dramatikus feldolgozási lehetősége. (1 óra) 	Kiscsoportos tablók komponálása János vitéz tulajdonságairól. Kiscsoportos képregény alkotása a mű leglényegesebb mozzanatairól. Kiscsoportos stílusjáték a francia udvarban történtekről. 	
Maszkos játékok
(2 óra) 	Maszk készítése előre elkészített sablonok alapján. Páros jelenetek megtervezése és előadása maszkban, a már ismert és az újonnan bevezetendő színházi fogalmak alkalmazásával (feszültség, szándék, konfliktus). 	

TÉMAKÖRÖK, TARTALMAK 	TANULÓI TEVÉKENYSÉG 	
Improvizáció a szín-	Hangulatokat ábrázoló gesztusok improvizációja és utánzása közösen. 
Hangulatvers megteremtése szavanként adott címre (pl.: Nyár, Magány, Sötétség, Hajnal) közösen. 
Páros, néma jelenetek rögtönzése a társak által megadott hangulatok kifejezésével, a jelenetek elemző megbeszélése. 	
házi jelenet ismérveinek		
alkalmazásával. 		
(2 óra) 		
		
A színházi előadás.
(2 óra) 	Ifjúsági színházi, bábszínházi előadás közös megtekintése. Beszélgetés az előadásról (pl.: cím és történet kapcsolata, szereplők, főszereplő, helyszín, történet, kellékek, díszlet, jelmez, fény- és hanghatások, indítás, befejezés, a legemlékezetesebb pillanat, a szereplők jelleme, a szereplők szándékai, viszonyuk egymáshoz, konfliktus, fordulópont, feszültségfokozási eszközök stb.). 	

		

A TOVÁBBHALADÁS FELTÉTELEI: 
	– Koncentrált, aktív és kreatív részvétel, együttműködési képesség. 
	– A felelevenített görög mítoszok és a János vitéz cselekményének ismerete. 
	– A maszkos játék és a maszk nélküli játék néhány alapvető különbségének meghatározása. 
	– A rögtönzött és a megtervezett jelenet bemutatása közötti különbségek meghatározása. 
	– Az elsajátított színházi formanyelvek tudatos alkalmazása. 

6. évfolyam
ALAPELVEK, CÉLOK 
Éves óraszám: 15 óra 
TÉMAKÖRÖK, TARTALMAK 	TANULÓI TEVÉKENYSÉG 	
Beszédkészség, kommunikációs	Légzőgyakorlat közösen ismert versekkel. 
Tilos hangok (pl. a hét napjainak) közös felsorolásakor. (Pl.: Tilos az sz! 
Helyette dobbantás, vagy tapsolás.) 
Szóláncgyakorlatok. Stílusgyakorlatok. (Pl.: Egy szó vagy verssor kiválasztása, amit mindenki másként mond.) 
Felelgetős játék párokban. (Gyere ide! – Nem megyek!, Te voltál! – Nem 
én voltam! stb.) 
Artikulációs gyakorlatok ismert versekkel. 	
képesség 		
és a koncentráció fejlesztése		
. (3 óra) 		

		
		
Jeles napok szokásai. 	Néhány ismertebb szokás megismerése (regölés, lucázás, betlehemezés). 
Az egész osztály által és a felolvasó színházi szabályoknak megfelelő elő
adása. 	
(3 óra) 		

TÉMAKÖRÖK, TARTALMAK 	TANULÓI TEVÉKENYSÉG 	
Gárdonyi Géza Egri csillagok című regényének feldolgozása a komplex dráma eszközeivel. (2 óra) 	Közös megbeszélés egy középkori végvári vitéz jelleméről, életmódjáról, tulajdonságairól. Az egri vár alaprajzának közös megrajzolása, a katonák szálláshelyének, étkezőhelyének, őrhelyének, harcoló helyének stb. pontos bejelölésével. Kiscsoportos jelenetek, melyben a résztvevők bemutatják a középkori katonaélet előnyeit és hátrányait. Egész csoportos tabló, amely azt ábrázolja, hogy a környékbeli emberek miként fogadták a katonákat, mikor ki-kijártak portyázni. Egész csoportos improvizáció a katonák toborzásáról. Egész csoportos lassított jelenet, melyben a résztvevők megmutatják, miről álmodik egy katona a közelgő török elleni csata előtt. Egész csoportos improvizáció arról, mikor Dobó kapitány és tisztjei megtudják, hogy egy áruló miatt a szomszéd vár elesett. Egész osztályos tablókészítés a törökök és magyarok szembenállásáról. Fórumszínház, melyben három nap kemény csata után a vár feladásáról vagy végsőkig való védelméről döntenek. 	
Énekes táncos játékok, néptáncok
(2 óra) 	Fogyó, gyarapodó, kapuzós, vonulós játékok közös megismerése. Néptánc alaplépések megismerése (ugrós, karikázó, botos vagy üveges táncok, szatmári csárdás). 	
Mozgássor létrehozása alapvető mozgáselemekkel. (2 óra) 	Támasztások, ereszkedések. Páros vezetéses gyakorlatok. Keresztező nyolcas. Térkitöltés. 	
Arany János Toldi című művének dramatikus feldolgozási lehetősége. (1 óra) 	Kiscsoportos jelenet, filmajánló reklámfilm tervezése és bemutatása a Toldi című filmhez. Kiscsoportos tablók komponálása Toldi tulajdonságairól. Kiscsoportos jelenetek Toldi mindennapjaiból. A mű cselekményének megbeszélése, a mindennapokról szóló jelenetek átalakítása a cselekmény figyelembevételével. 	
A színházi előadás.
(3 óra) 	Ifjúsági színházi, bábszínházi előadás közös megtekintése. Beszélgetés az előadásról (pl.: cím és történet kapcsolata, szereplők, főszereplő, helyszín, történet, kellékek, díszlet, jelmez, fény- és hanghatások, indítás, befejezés, legemlékezetesebb pillanat, szereplők jelleme, szereplők szándékai, viszonyuk egymáshoz, konfliktus, fordulópont, feszültségfokozási eszközök stb.). 	

A TOVÁBBHALADÁS FELTÉTELEI: 
	– Koncentrált, aktív és kreatív részvétel, együttműködési képesség. 
	– A közösen megtanult versek ismerete. 
	– A jeles napok szokásainak ismerete. 
	– Az Egri csillagok és Toldi cselekményének ismerete. 
	– Alapvető mozgáselemek ismerete. 
	– Az elsajátított színházi formanyelvek tudatos alkalmazása. 

7. évfolyam
ALAPELVEK, CÉLOK 
Éves óraszám: 12 óra 
TÉMAKÖRÖK, TARTALMAK 	TANULÓI TEVÉKENYSÉG 	
Beszédkészség, kommunikációs képesség és a koncentráció fejlesztése. (3 óra) 	Nyelvtörők megismerése (Pl.: Vidor Miklós: Nyelvgyötrők, Babits Mihály: Theosophikus ének stb.) Ellentétes közérzetek megjelenítése párokban, kifejező gesztusokkal, mimikával, kiejtéssel. (Pl.: Jól érzem magam! – Rosszul vagyok!, Éhes vagyok! – Teleettem magam! stb.) Stílusok utánzása szavak vagy verssorok adogatásával, és azok egyenként történő utánzásával. Hangzóváltoztatás. (Pók. – Nem pók, hanem pék. – Nem pék, hanem szék. – Nem szék, hanem szép. stb.) Rövid szövegek kifejező felolvasása felkészülés után, egyenként. 	
Népszokások. (2 óra) 	Farsangi szokások régen. Eltérő hagyományok. Mai szokások. Közös megbeszélés forráskutatás és ismertetés alapján. 	
A Kőműves Kelemen című ballada feldolgozása a komplex dráma eszközeivel.
(2 óra) 	A mű megismerése. Szobor formálása, a címe: A sikeres ember! Egész osztályban történő megbeszélés arról, hogy mit jelent a siker. Kiscsoportos jelenetek megtervezése és bemutatása, miként vélekednek mások Kőműves Kelemenről. Páros jelenetek arról, hogy Kőműves Kelemen nem csak jó szakember, hanem vezető egyéniség is. Egész csoportos improvizáció állókép megalkotásával, arról a pillanatról, mikor Kőműves Kelemennek megszületik a gyermeke. Kiscsoportos jelenetek, melyekből kiderül, hogy a kőművesek mit álmodtak akkor, mikor megtudták, hogy ők építhetik magas fizetésért Déva várát. Naplórészletek, melyekben a kőművesek megörökítik, hogy már többször is leomlott a várfal. Tablók, melyek a feleség befalazásának eldöntését követő pillanatokat ábrázolják. Fórumszínház: Kőműves Kelemen és az apósa közti beszélgetés. Sírfelirat, melyet Kőműves Kelemen írt és szegezett ki arra a helyre, ahol a feleségét befalazták. 	
Csoportos együttműködést és páros bizalom kialakítását segítő gyakorlatok. (1 óra) 	Kacsintós gyilkos játék. Vakvezetéses gyakorlatok egész osztály részvételével, és párokban. Kincs (pl.: egy kulcs) a szék alatt, melyet egy bekötött szemű játékos a széken ülve őriz. Ha valaki meg tudja szerezni úgy, hogy az őrző nem tudja őt megérinteni, ő lesz az új őrző. 	

TÉMAKÖRÖK, TARTALMAK 	TANULÓI TEVÉKENYSÉG 	
Jelenetek alkotása fel-	Kis csoportokban jelenetek bemutatása, amelyben minden csoport ugyan
azt az egy mondatot mondhatja el. (Pl.: Na ugye!, Te tudtad?) 
Kis csoportokban jelenet bemutatása, amelyben csak egy-egy mondat hangozhat el. (Pl.: Tudtam, hogy ez lesz!, Már megint!) 
Kis csoportokban jelenet bemutatása, amelyben lesz egy kulcsmondat, amelynek mindenképpen el kell hangoznia, de ezen kívül bármi elhangozhat. 	
készüléssel és rögtönzéssel.		
		
(1 óra) 		

A színházi előadás.
(3 óra) 	Színházi előadás közös megtekintése. Beszélgetés az előadásról (pl.: cím és történet kapcsolata, szereplők, főszereplő, helyszín, történet, kellékek, díszlet, jelmez, fény- és hanghatások, indítás, befejezés, a legemlékezetesebb pillanat, a szereplők jelleme, a szereplők szándékai, viszonyuk egymáshoz, konfliktus, fordulópont, feszültségfokozási eszközök, felvonások, jelenetek, színek stb.). 	

		

A TOVÁBBHALADÁS FELTÉTELEI: 
	– Koncentrált, aktív és kreatív részvétel, együttműködési képesség. 
	– A közösen megtanult versek és nyelvtörők ismerete. 
	– A farsangi népszokások ismerete. 
	– A Kőműves Kelemen című ballada cselekményének ismerete. 
	– A rögtönzött és a megtervezett jelenet elemzési lehetőségeinek különbsége. 
	– Az elsajátított színházi formanyelvek tudatos alkalmazása. 

8. évfolyam
ALAPELVEK, CÉLOK 
Éves óraszám: 12 óra 
TÉMAKÖRÖK, TARTALMAK 	TANULÓI TEVÉKENYSÉG 	
Beszédkészség, kommunikációs	Halandzsajátékok. Mindenki által jól ismert versből valamennyi mással
hangzó lecserélése egyre. (Pl.: Még nyílnak a völgyben a... / mé-mi-ma-a-
mö-me-a-má-mi-mi-má-mo) 
Légzőgyakorlatok a hét napjaival (pl.: több sorozat egy levegővétellel, visszafelé több sorozat egy levegővétellel stb.). 
Párbeszédes versek megismerése (pl.: Zelk Zoltán: Párbeszéd), azok 
megjelenítése különféle stílusokban. (Pl.: Mondjátok úgy, mintha bejelentenétek az édesanyátoknak, hogy félévkor három tantárgyból megbuktatok.) 	
képesség 		
és a koncentráció fejlesztése. (2 óra)		

		

Táncismeretek, a tár-	A palotás megismerése – eredete, szerepe – videó segítségével (pl.: régi 	
sas érintkezés alapjai. 	magyar filmekből.) A viselet, a forma, a tartás megfigyelése, elemzése. 	
(3 óra) 	Néhány lépés megtanulása, ennek alapján közös koreográfia tervezése. 	
	Néhány társastánc alaplépéseinek elsajátítása (keringő, tangó, szamba stb.). 	
	Illemszabályok régen és ma. 	

TÉMAKÖRÖK, TARTALMAK 	TANULÓI TEVÉKENYSÉG 	
Jelenetek alkotása felkészüléssel és rögtönzéssel, mozgással és hanghatásokkal.
(1 óra) 	Kiscsoportos jelenetalkotások azonos címmel (pl.: Találkozás, Elbúcsúzás, Vásár), amelyben alkalmazni kell tanult mozgáselemeket és / vagy hanghatásokat, tapsot, dobogást, kopogást, bármit, ami erősíti a hatást. Páros jelenetek alkotása, amelyben előre meghatározott mondatok hangozhatnak el. A mondatokat közösen találja ki az osztály. Az előző jelenetek ismételt bemutatása valaminek az eltúlzásával. 	
Mozgássor létrehozása alapvető mozgáselemekkel. (2 óra) 	Fogó segédekkel. Folyamatos séta valamilyen járásmód utánzásával. (Járj úgy, mint egy nagy medve, mint egy pici gyermek stb.). A középmagasság elemeinek megismerése, elsajátítása.	
Közös dramatizálás társművészeti alkotás (fotó) alapján. (1 óra) 	Egy portré közös megtekintése, majd egyeztető megbeszélés, mely során a játékosok kitalálják, hogy kit ábrázol a kép, milyen családban él, hogyan él, mi a foglalkozása stb. Kiscsoportos jelenet, amely rövid momentumokat ábrázol a képen látható ember életéből. Újabb kép megtekintése, mely alapján újabb jelenetek megalkotása, amely azt a pillanatot folytatja, melyet a kép éppen megörökít. 	
A színházi előadás.
(3 óra) 	Színházi előadás közös megtekintése. Beszélgetés az előadásról (pl.: cím és történet kapcsolata, szereplők, főszereplő, helyszín, történet, kellékek, díszlet, jelmez, fény- és hanghatások, indítás, befejezés, a legemlékezetesebb pillanat, a szereplők jelleme, a szereplők szándékai, viszonyuk egymáshoz, konfliktus, fordulópont, feszültségfokozási eszközök, felvonások, jelenetek, színek stb.). 	

A TOVÁBBHALADÁS FELTÉTELEI: 
	– koncentrált, aktív és kreatív részvétel, együttműködési képesség. 
	– a közösen megtanult versek ismerete. 
	– a közösen megtanult táncok, illemszabályok ismerete. 
	– a zárt és nyitott végű jelenetek közötti különbségek meghatározása. 
	– rövid történet dramatizálásának képessége.
	– az elsajátított színházi formanyelvek tudatos alkalmazása.